**DOM ZA ŽRTVE NASILJA U OBITELJI**

**NOVI POČETAK**

**Povjerenstvo za provedbu Javnog natječaja**

**za zasnivanje radnog odnosa u Domu za žrtve**

**nasilja u obitelji NOVI POČETAK**

KLASA: 112-01/20-01/01

URBROJ: 2140-52-02-20-8

Krapina, 27. studenog 2020.

**OPIS POSLOVA I PODACI O PLAĆI**

**JAVNI NATJEČAJ**

**za zasnivanje radnog odnosa u Domu za žrtve nasilja u obitelji**

**NOVI POČETAK na radna mjesta SOCIJALNI RADNIK I STRUČNI SAVJETNIK**

**1. OPIS POSLOVA- radno mjesto pod br. 1. SOCIJALNI RADNIK**

Sudjeluje u donošenju i provođenju programa rada Doma i savjetovališta za žrtve nasilja u obitelji, iz svoje stručne domene. Priprema i provodi projekte. Daje mišljenje o najadekvatnijim oblicima zaštite koji proizlaze iz prakse. Sudjeluje u prihvatu korisnika u Dom, sastavlja socijalnu anamnezu, izrađuje nacrt plana rada s korisnikom. Pomaže korisniku smještaja u prilagođavanju na novu sredinu i uvjete života. Surađuje sa zavodom za zapošljavanje u svrhu aktivnog uključivanja žrtve nasilja u obitelji na tržište rada, te programe doškolovanja ili prekvalifikacije, surađuje sa socijalnim, zdravstvenim i drugim ustanovama radi uključivanja žrtve nasilja u obitelji u društvenu sredinu. Organizira nabavu prijeko potrebne odjeće i obuće, prati i pruža podršku u obavljanju svakodnevnih životnih aktivnosti, pruža pomoć roditelju u pružanju odgovarajuće skrbi o djetetu. Provodi individualan i grupni stručni socijalni rad s korisnicima u Domu i savjetovalištu. Sudjeluje na superviziji i konzultacijama. Daje savjete i izvješće o izvršavanju poslova. Prati stručnu literaturu, zakone, sudjeluje u radu odgovarajućih stručnih timova, komisija i radnih grupa. Priprema informacije o radu Doma i savjetovališta po nalogu ravnatelja, za internu i vanjsku upotrebu na stručnim skupovima iz svoje stručne domene u prigodama javnog predstavljanja rada Doma i savjetovališta i sl. Provodi različite preventivne aktivnosti u zajednici. Sudjeluje u pripremi i provedbi projektnih aktivnosti. Predlaže poduzimanje mjera u cilju poboljšavanja uvjeta i stručnosti rada u pružanju usluga za žrtve nasilja u obitelji. Vodi evidenciju o svom radu sukladno zakonskim i podzakonskim odredbama. U provođenju radnih zadataka usko surađuje sa stručnim savjetnikom i s pravnikom. Surađuje i redovno kontaktira s policijom, centrima za socijalnu skrb, sudskim djelatnicima, liječnicima i prosvjetnim radnicima. Obavlja poslove koji se odnose na uključivanje korisnika u život izvan ustanove, te obavlja i ostale stručne poslove po potrebi koje mu povjerava ravnatelj.

**OPIS POSLOVA- radno mjesto pod br. 2. STRUČNI SAVJETNIK**

Sudjeluje u donošenju i provođenju programa rada Doma i savjetovališta za žrtve nasilja u obitelji, iz svoje stručne domene. Priprema i provodi projekte. Daje mišljenje o najadekvatnijim oblicima zaštite koji proizlaze iz prakse. Sudjeluje u prihvatu korisnika, obavlja osnovno psihološko testiranje korisnika, izrađuje nacrt plana rada s korisnikom. Pomaže korisniku smještaja u prilagođavanju na novu sredinu i uvjete života. Obavlja timsku sintezu, surađuje s osobljem Doma i savjetovališta u rješavanju problema korisnika. Provodi individualan i grupni stručni psihološki rad s korisnicima. Provodi psihosocijalni tretman: pomoć i podršku u svrhu prevladavanja traume, podizanja samopouzdanja i psihološkog osnaživanja, pomoć pri rješavanju konfliktnih i drugih kriznih situacija. Provodi opće savjetovanje i pomaganje koje uključuje: pomoć korisniku u prevladavanju nedaća i teškoća u vezi s uključivanjem u svakodnevni život zbog nepovoljnih okolnosti u obitelji. Sudjeluje na superviziji i konzultacijama. Daje savjete i izvješće o izvršavanju poslova. Prati stručnu literaturu, sudjeluje u radu odgovarajućih stručnih timova, povjerenstava i radnih grupa. Priprema informacije po nalogu ravnatelja o radu iz svoje stručne domene za internu i vanjsku upotrebu na stručnim skupovima, u prigodama javnog predstavljanja rada Doma i savjetovališta i sl. Provodi različite preventivne aktivnosti u zajednici. Sudjeluje u pripremi i provedbi projekata. Predlaže poduzimanje mjera u cilju poboljšavanja uvjeta i stručnosti rada u Domu i savjetovalištu. Vodi evidenciju o svom radu sukladno zakonskim i podzakonskim odredbama. U provođenju radnih zadataka usko surađuje sa socijalnim radnikom i pravnikom. Surađuje s policijom, centrima za socijalnu skrb, sudskim djelatnicima, liječnicima i prosvjetnim radnicima. Obavlja poslove koji se odnose na uključivanje korisnika u život izvan ustanove, te obavlja i ostale stručne poslove po potrebi koje mu povjerava ravnatelj.

**2. PODACI O PLAĆI**

Sukladno članku 105. Pravilnika o radu i sistematizaciji poslova Doma za žrtve nasilja u obitelji NOVI POČETAK (KLASA: 012-04/20-01/01, URBROJ: 2140-52-02-20-1, od 5. studenog 2020. godine) plaću radnog mjesta pod br. 1 socijalni radnik i pod br. 2. stručni savjetnik čini umnožak koeficijenta za obračun plaće 4,70 i osnovice za obračun plaće koja iznosi 2.129,44 kuna bruto, uvećan za 0,5% za svaku navršenu godinu radnog staža.

**PREDSJEDNICA POVJERENSTVA**

**Petra Vrančić Lež**